puduk

Puduk 陶壺 
malatal misabunun ku Sakizaya , u misanga’an a puduk sahetu u sakiladay a mauzip, u sakilisin atu sakalingad a lalusidan. matu u puduk u sapilalum a lalusidan, izaw tu laday maalaw kuni kacipinangan nu Sakizaya a puduk; u kulan i u sapitangtang tu hemay, u pala’niza mikipanahal tu pala’ nu puduk, kakahad ku sibu, kakahad ku tlanguyusan inayi’ ku bilbil; tatulunan i u sapisahakhak tudungay tu u mahud a lalusidan, nu tusaay a kulan ku sapisanga’, sala’ed nu sibu’ izaw ku tepung, sakangaay milukluk ku nanum i laenu macakat ku lahud, masahakhak ku tulun a belac, nu tu’as pisatulun, uni tatulunan ku sapitangtang. izaw hu ku luma, u diwas hananay malu sapisalisin a lalusidan, u bacu nila tulu ku katatingluh, pasilaenu han minengneng masasikak, izaw ku masasangkakay.

mahica ku pisanga’ tunini a puduk saw? u kamu nu babahiyan nu Sakizaya, sepat ku lakat nu kawaw, miala ti suta’, misadita’, misabacu tu sasangaen, mituduh. miala tu suta’, mikilim tu kuetengay, mamangay ku suta’, mikilim tu kuetengay, mamangay ku masa’ataday a suta, pili’en hu ku ’asad a mibalah, ta alaen ku sakutuy mipekpek, basbasen tu nanm hay kueteng, matatudung ku kacipenat nu suta’. misabacu misanga’, i ’ayaw alaen kuya kuetengay a suta’ mulicen misa kimulmul matu u , kilimen ku malecaday u bita’ul a bukeluh malu palena’an tu pala’ nu puduk, uya misanga’an misakudepi’ a kilang ku sapipekpek satikutiku han a mipekpek mipatatudung tu kibetul, tahiza kasabacu tu puduk, ta misungila tu tanguyusan, satata’aken samimingen, maedeng tu patanginga’ han tu malupitatuyan. mituduh satu, masapuduk tu ku misanga’an pahayhayen hu a mi’icang tu pangkiw nu bulad, ta mangaay misatapang a mituduh, mikilim tu bangcalay macidalay ku demiad, miala tu eli, lungulengus, u asisiw nu panay maicangay a alad pacamul han mitamek a mituduh, sademiad haludadaya 24ku tatukian, luetim ku kahengan ku puduk nu Sakizaya.

 namakayniay a nasulitan nasakamuan atu natinengan 
wikipedia nu Pangcah

台灣原住民族歷史語言文化大辭典

黄宣衞，2008，《阿美族》，臺北：三民。

達西烏拉彎‧畢馬，2001，《臺灣的原住民 : 阿美族》，臺北：臺原。